EkBass/fiwiki-20250220-pages-articles huggingface dataset:
Daimí Pernía

Daimí Pernía (s. 27. joulukuuta 1976 Pinar del Río) on kuubalainen yleisurheilija, 400 metrin aitajuoksun maailmanmestari. Pernía harrasti nuoruudessaan koripalloa. Ensimmäisissä yleisurheilun arvokisoissaan, nuorten MM-kilpailuissa Lissabonissa 1994, hän selviytyi välieriin 400 metrin sileällä matkalla. Aidatulla ratakierroksella hän saavutti universiadeissa pronssia 1997 ja kultaa 1999. Pan-Amerikan kisoissa hän voitti 1999 kultaa sekä 400 metrin aidoissa että 4 × 400 metrin viestissä. Pernía voitti Sevillan MM- kisoissa 1999 kultaa 400 metrin aitajuoksussa ennätyksellään 52,89. Hän kukisti Nezha Bidouanen vain yhdellä sadasosasekunnilla. World Championships 1999 at Sevilla (spa) Women: 400 m Hurdles Sports123 Sydneyn olympialaisissa 2000 hän aitoi neljänneksi ajalla 53,68 jääden pronssista 11 sadasosan päähän Olympic Games 2000 at Sydney (aus) Women: 400 m Hurdles Sports123 . Pitkässä viestissä hän ankkuroi Kuuban kahdeksanneksi Olympic Games 2000 at Sydney (aus) Women: 4 x 400 m Relay Sports123 . Pernía saavutti pronssia 400 metrin aidoissa Edmontonin MM-kilpailuissa 2001 juostuaan 54,51. Kahta vuotta myöhemmin hän oli toinen Pan-Amerikan kisoissa Pan American Games 2003 at Santo Domingo (dom) Women: 400 m Hurdles Sports123 ja voitti 2004 Ibero- Amerikan mestaruuden ajalla 54,84. Ateenan olympialaisissa hän jäi alkueriin. Osakan MM-kilpailuissa 2007 hän juoksi toisen osuuden seitsemänneksi sijoittuneessa Kuuban viestijoukkueessa World Championships 2007 at Osaka (jpn) Women: 4 x 400 m Relay Sports123 . Samana vuonna hän vei toista osuutta myös Kuuban voittaessa Pan-Amerikan kisoissa kultaa 4 × 400 metrin viestissä Pan American Games 2007 at Rio de Janeiro (bra) Women: 4 x 400 m Relay Sports123 . == Lähteet == * === Viitteet === Luokka:Kuubalaiset 400 metrin aitajuoksijat Luokka:Vuonna 1976 syntyneet Luokka:Elävät henkilöt
Espen Bjervig

Espen Bjervig (s. 30. kesäkuuta 1972) on norjalainen maastohiihtäjä. Bjervig edusti Norjaa Ramsaun MM-kisoissa 1999, missä hän hiihti avausosuuden Norjan hopealle sijoittuneessa viestijoukkueessa. Samoissa kisoissa hän sijoittui kahdeksanneksi 10 kilometrin perinteisen tyylin kilpailussa ja 14:nneksi takaa-ajokilpailussa. Maailmancupissa Bjervig saavutti yhden osakilpailuvoiton, vuoden 1999 tammikuussa Otepäässä 15 kilometrin perinteisen hiihtotavan kilpailussa. Palkintokorokkeelle kolmen parhaan joukkoon hän sijoittui kuudessa maailmancupin henkilökohtaisessa kilpailussa. Kokonaiskilpailussa hän sijoittui seitsemänneksi kaudella 1998–1999 ja kahdeksanneksi kaudella 1999–2000. Bjervig toimi vuosina 2018–2023 Norjan maastohiihtomaajoukkueen johtajana. ==Lähteet== Luokka:Norjalaiset maastohiihtäjät Luokka:Norjalaiset urheiluvaikuttajat Luokka:Vuonna 1972 syntyneet Luokka:Elävät henkilöt
Phoenix (albumi)

__NOTOC__ Phoenix on power metal -yhtye Dreamtalen neljäs albumi, joka valmistui vuonna 2008. Tällä albumilla laulajana toimii Erkki Seppänen. == Kappaleet == Kaikki kappaleet säveltänyt Rami Keränen sekä sanoittanut Erkki Seppänen, ellei toisin mainittu. # # # # # # # # # # # # == Kokoonpano == * Erkki Seppänen – laulu * Rami Keränen – kitara * Seppo Kolehmainen – kitara * Pasi Ristolainen – basso * Arto Pitkänen – rummut * Akseli Kaasalainen – kosketinsoittimet == Arvostelut == * DangerDog: DangerDog: Album review * Imperiumi.net: 8–/10Imperiumi.net: Levyarvio == Lähteet == == Aiheesta muualla == * Phoenix discogs.com -sivustolla * Luokka:Dreamtalen albumit Luokka:Vuoden 2008 albumit
Karpaattien biosfäärialue

Karpaattien biosfäärialue on biosfäärialue Ukrainassa, Karpaattien vuoriston itäosassa. Se valittiin biosfäärialueeksi vuonna 1992, ja se on pinta-alaltaan 578 neliökilometriä puskurivyöhyke mukaan luettuna. Karpaattien kansallispuisto kuuluu osana biosfäärialueeseen, ja siellä sijaitsee Ukrainan korkein vuori Hoverla ympäristöineen. Biosfäärialue koostuu kahdeksasta erillisestä massiivista. Alue peittyy pääasiassa metsiin, joita ovat pyökkivaltaiset aarniometsät, saksanpihtametsät ja sekametsät, joissa kasvaa tammia, kuusia ja pyökkejä. Tämän lisäksi alueella on vuoristoniittyjä, joihin lukeutuu myös ns. narsissilaakso. Kuva:Долина нарцисів 2010 04160180.JPG|Narsissilaaksoa. Долина нарцисів 2010 04160209.JPG| Karpaty Petros and Hoverla.JPG|Petros- ja Hoverla-vuorten ääriviivoja. Зимові Карпати 2.jpg|Talvinen näkymä vuoristosta. Гуцульські Альпи після дощу.jpg|Eläimiä laitumella. Polonyna v tumanah.jpg Museum of Mountain Ecology and History of Nature Use in the Ukrainian Carpathians (5167-69).tif|Vuoristoekologian ja luonnonhyödyntämisen historian museo. 1\. Лазещина (14).JPG|Kylä biosfäärialueella. == Lähteet == ==Aiheesta muualla== Luokka:Ukrainan luonnonsuojelualueet Luokka:Biosfäärialueet
Elin Nilsen

Elin Nilsen (s. 12. elokuuta 1968 Bæsmøn, Norja) on norjalainen entinen hiihtäjä. Nilsen saavutti urallaan lukuisia arvokisamitaleita viestihiihdossa. Olympiahopeaa hän saavutti kolmesti: Albertvillestä 1992, Lillehammerista 1994 ja Naganosta 1998. MM-kisoista hän saavutti viestihopeaa Thunder Baysta 1995, Trondheimista 1997 ja Lahdesta 2001. Lisäksi hän saavutti kaksi MM-pronssia viestikilpailuista: Val di Fiemmestä 1991 ja Falunista 1993. Nilsenin paras henkilökohtainen arvokisasijoitus on neljäs sija, minkä hän saavutti kolmesti. Sekä Albertvillessä 1992 että Naganossa 1998 hän oli 30 kilometrin matkalla neljäs. Lisäksi hän sijoittui neljänneksi Ramsaussa 1999 15 kilometrin kilpailussa. Loppuvaiheessa uraansa Nilsen keskittyi niin sanottujen ylipitkien matkojen kilpailuihin. Hän voitti 2002 Otepäässä käydyn Marathon Cupin kilpailun. Seuratasolla Nilsen edusti Bossmo og Ytteren IL -seuraa. Vuonna 2002 hän voitti Norjan mestaruuden 30 kilometrin vapaan hiihtotavan kilpailussa. Lisäksi hänellä on hopea ja pronssi muilta matkoilta Norjan- mestaruushiihdoista. ==Lähteet== * Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1968 syntyneet Luokka:Elävät henkilöt
Janne Stefansson

Janne Reidar Stefansson (s. 19. maaliskuuta 1935 Transstrand) on ruotsalainen 1960-luvulla menestynyt hiihtäjä. Stefansson voitti urallaan Vaasahiihdon kaikkiaan seitsemän kertaa (1962–1966, 1968–1969),Arponen, ym., s. 175 mitä useampaan on yltänyt vain Nils "Mora-Nisse" Karlsson (9 voittoa). Zakopanen MM-kisoissa 1962 Stefansson saavutti hopeaa 30 kilometrillä ja oli kuudes sekä 15 että 50 kilometrin matkoilla, mutta ei päässyt Ruotsin kultaa voittaneeseen viestijoukkueeseen. Kaksi vuotta myöhemmin Innsbruckin olympialaisissa hän voitti viestikultaa ja saavutti henkilökohtaisilta matkoilta kaksi nelossijaa (30 km ja 50 km) sekä yhden viidennen sijan (15 km). Hän kilpaili myös Lahden MM-kisoissa 1958 (11. sija 30 kilometrillä), Squaw Valleyn talviolympialaisissa 1960 (neljäs sija viestissä ja seitsemäs sija 15 kilometrillä) sekä Oslon MM-kisoissa 1966 (18. sija 15 kilometrillä). Muista hiihtosaavutuksista merkittävin on 7-kertainen Vaasa-hiihdon voitto 1960-luvulla eli hän on "Mora-Nisse" Karlssonin jälkeen saavuttanut toiseksi eniten Vaasa-hiihdon voittoja. Ruotsin mestaruuksia Stefansson saavutti vain kerran eli vuonna 1965 50 kilometrillä. == Lähteet == * === Viitteet === Luokka:Ruotsalaiset maastohiihtäjät Luokka:Ruotsalaiset olympiavoittajat Luokka:Vuonna 1935 syntyneet Luokka:Elävät henkilöt
Ben Ainslie

Charles Benedict "Ben" Ainslie, CBE (s. 5. helmikuuta 1977 Macclesfield) on brittiläinen kilpapurjehtija ja nelinkertainen olympiavoittaja sekä moninkertainen maailmanmestari. Ainslie on aloittanut purjehduksen kahdeksanvuotiaana ja kilpailemisen kymmenenvuotiaana. Kansainvälinen purjehtijaliitto on valinnut hänet vuoden purjehtijaksi vuosina 1998 ja 2002. == Aiheesta muualla == * Ben's Web Site * Biography, British Olympic Team Luokka:Brittiläiset kilpapurjehtijat Luokka:Brittiläiset olympiavoittajat Luokka:Vuonna 1977 syntyneet Luokka:Elävät henkilöt Luokka:Seulonnan keskeiset artikkelit
Arne Larsen

Arne Larsen (s. 23. joulukuuta 1937 Asker) on norjalainen yhdistetyn hiihtäjä, lajissaan maailman kärkimiehiä 1960-luvun alussa.Arponen, ym., s. 331–332 Larsen sijoittui Squaw Valleyn olympialaisissa 1960 yhdistetyssä kuudenneksi. Zakopanen MM-kilpailuissa 1962 hän voitti maailmanmestaruuden 5,6 pisteen erolla Neuvostoliiton Dmitri Kotškiniin. Innsbruckin olympialaisissa 1964 hän sijoittui viidenneksi ja Oslon MM-kilpailuissa 1966 sijalle 11. Larsen voitti yhdistetyn Ruotsin hiihtokisoissa vuonna 1962 ja Salpausselän Kisoissa vuonna 1964. Holmenkollenilla hän sijoittui parhaimmillaan toiseksi vuonna 1960. Larsen kuului myös mäkihyppääjänä Norjan parhaimmistoon. Vuonna 1962 hän voitti Norjan mestaruuden sekä yhdistetyssä että mäkihypyssä ja sijoittui Zakopanen MM-kisoissa suurmäessä 19:nneksi sekä Salpausselän mäkikisassa kolmanneksi. Vuonna 1965 Larsenille myönnettiin Holmenkollen-mitali. Seuratasolla hän edusti Heggedal IL:ia. == Lähteet == * === Viitteet === == Aiheesta muualla == * Luokka:Norjalaiset yhdistetyn hiihtäjät Luokka:Norjalaiset mäkihyppääjät Luokka:Vuonna 1937 syntyneet Luokka:Elävät henkilöt
Lietetatar

Lietetatar (Persicaria foliosa) on rannoilla kasvava yksivuotinen tatarkasvi. Se on mainittu Euroopan unionin luontodirektiivin liitteissä II ja IV, sillä se on unionin alueella hyvin harvinainen. Laji on Suomessa harvinainen, rauhoitettu ja erittäin uhanalainen. Luontodirektiivi velvoittaa Suomen suojelemaan lietetattaren kasvupaikkoja ja rauhoittamaan kasvin myös suojelualueiden ulkopuolella.Kemppainen, Eija & Mäkelä, Katariina: Luontodirektiivin putkilokasvien seuranta. Helsinki 2002, s. 15. Viitattu 16.10.2017. == Ulkonäkö ja koko == Rento- tai kohenevavartinen lietetatar kasvaa 10–30 senttimetriä korkeaksi. Varsi on vihreä tai joskus punertava. Lähes ruodittomat lehdet ovat kapeita, 3–7 cm pitkiä ja puoli senttiä leveitä. Kukinto on vihertävän punertava harsu tähkä ja muistuttaa kääpiökokoista rypäleterttua. Lietetatar kukkii heinä-syyskuussa.Retkeilykasvio 1998, s. 141. Lietetatar muistuttaa läheisesti eräitä muita vedessä kasvavia tatarlajeja, kuten katkeratatarta (P. hydropiper) ja mietotatarta (P. minor).Uusitalo 2007, s. 88. == Levinneisyys == Lietetatarta tavataan varsin pienellä alueella Euroopassa, pääasiassa Suomessa, Ruotsissa ja Norjassa. Lisäksi sitä tavataan myös Virossa ja pääesiintymisalueesta hyvin kaukana Keski-Venäjällä. Suomessa lietetatarta tavataan harvinaisena Etelä- ja Keski-Suomesta. Sisämaassa esiintymiä tavataan Kainuun korkeudelle saakka, rannikolla pohjoisimmat esiintymät ovat Perämeren pohjukassa. Euroopan lietetattarista Suomessa kasvaa arviolta 30–45 prosenttia.Kemppainen, Eija & Mäkelä, Katariina: Luontodirektiivin putkilokasvien seuranta. Helsinki 2002, s. 28. Viitattu 16.10.2017. Suurimmat esiintymät Suomessa ovat Pohjanmaalla jokisuistoissa.Ritva Kemppainen: Esiselvitys Satakunnan rannikon ruovikoista ja merenrantaniityistä. s. 24. 54/2014 ISBN 978-952-314-055-4. (pdf) Viitattu 16.10.2017. == Elinympäristö == Lietetatar suosii avoimia savirantoja ja rantaliejukkoja sekä tulvaisia järvien, jokien ja jokisuistojen rantoja. Se kasvaa yleensä matalassa vedessä, mutta voi jäädä kuivalle maalle vedenpinnan laskiessa. Lietetattaren kasvupaikkoja ovat vähentäneet vesirakentaminen sekä rantojen umpeenkasvu rantalaidunnuksen loputtua. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Uusitalo, Anna: Kylien kaunokit, soiden sarat. Keski-Suomen uhanalaiset kasvit. Keski-Suomen ympäristökeskus, Jyväskylä 2007. === Viitteet === == Aiheesta muualla == * Suomen Lajitietokeskus: Lietetatar (Persicaria foliosa) * Kasviatlas 2022: Lietetattaren (Persicaria foliosa) levinneisyys Suomessa. * Global Biodiversity Information Facility (GBIF): Persicaria foliosa Luokka:Kosteikkotattaret Luokka:Suomen erittäin uhanalaiset kasvit
Užin kansallispuisto

thumb|Kansallispuiston maisemaa. Užin kansallispuisto (, lyhennys Ужанський НПП tai Ужанський НП) on luonnonsuojelualue Ukrainassa, Taka-Karpatian hallinnollisella alueella. Suojelualue sijaitsee Užjoen yläjuoksun läheisyydessä ja on nimetty tämän joen mukaan. Už tämä on Tonavan sivujoki Tisza vesistöön kuuluvan Laborecin sivuhaara. Kansallispuisto perustettiin vuonna 1999. Suojelualueena seutu on ollut kuitenkin jo vuodesta 1912. Se kuuluu Slovakian, Puolan ja Ukrainan alueella sijaitsevaan Itä-Karpaattien biosfäärialueeseen. Lisäksi se on osa Unescon maailmanperintöluettelon kohdetta Karpaattien pyökkimetsät. Kansallispuistossa on merkittäviä luonto- ja kulttuurihistoriallisia kohteita. Alueelta löytyy sekä pyökkivaltaisia aarniometsiä että puuarkkitehtuuria. Puiston alueella on turisteja varten tehty vaellusreittejä. == Lähteet == == Aiheesta muualla == Luokka:Ukrainan kansallispuistot Luokka:Taka-Karpatian alue
Sarvijoki

Sarvijoki on kylä Kurikan kaupungissa Etelä-Pohjanmaalla, entisen Jurvan kunnan alueella. Sarvijoelta on matkaa Kurikan keskustaan noin 45 kilometriä, mutta Vaasaan alle 40 kilometriä. Sarvijoen eteläosassa sijaitseva Riskun umpipihainen talo kuuluu Suomen valtakunnallisesti merkittäviin rakennettuihin kulttuuriympäristöihin. Sarvijoen nauhamainen kyläasutus peltoineen on keskittynyt kylälle nimensä antaneen Sarvijoen ja sitä seuraavan maantien varrelle. Ensimmäiset asukkaat asettuivat kylään 1600-luvun alkupuolella. Maatalouden lisäksi elantoa ovat tuottaneet 1800- ja 1900-lukujen vaihteessa perustetut saha, mylly ja meijeri. == Kylätoiminta == Sarvijoen Kyläyhdistys on varsin aktiivinen. Yhdistys järjestää erilaista toimintaa ja kokoontumisia Sarvijoella. Kyläyhdistyksen hallinnoima mökki sijaitsee keskellä kylää. Mökin ympäristöstä löytyy kesäaikana kaikille avoin maauimala, tenniskenttä, frisbeegolf-rata, sekä urheilukenttä ja leikkipuisto. Kylän keskuksessa sijaitsee myös Sarvijoen entinen kyläkoulu, missä toimii nykyään juhlatalo Willa Sarwijoki. == Lähteet == == Aiheesta muualla == * Sarvijoen kyläyhdistyksen kotisivut * Sarvijoki Jurvaverkon kotisivuilla * Pulkkinen, Marja (toim.): Sarvelan suku Sarvijoelta. Kurikka: Sarvelan sukuseura, 2010. ISBN 978-952-92-7292-1. Luokka:Jurvan kylät Luokka:Etelä-Pohjanmaan maakunnan entiset taajamat
Blaze

Blaze tarkoittaa seuraavia asioita: == Fiktio == * Blaze, Ron Sheltonin ohjaama yhdysvaltalainen elokuva vuodelta 1989 * Blaze, Ethan Hawken ohjaama yhdysvaltalainen elokuva vuodelta 2018 * Blaze, Stephen Kingin romaani * Blaze, Mortal Kombat -pelisarjan hahmo * Blaze the Cat, Sonic the Hedgehog -pelisarjan hahmo == Musiikki == * Blaze Bayley, brittiläinen metallimuusikko ** Blaze Bayley, Bayleyn perustama yhtye * Blaze, yhdysvaltalainen elektronisen musiikin yhtye * Blaze, japanilainen rockyhtye * Blaze, Herman’s Hermitsin albumi * Blaze, Lagwagonin albumi * ”Blaze”, Kinya Kotanin kappale * ”Blaze”, Kotokon kappale.
Fusilieeri

Fusilieeri (, ) tarkoittaa alun perin kevyellä piilukkomusketilla (fusil) aseistettua sotilasta. Termiä käytettiin ensimmäisen kerran vuoden 1680 aikoihin. Myöhemmin termi laajeni rykmentilliseksi määritelmäksi ja saattoi tarkoittaa esimerkiksi vanhan ja perinteikkään eliittirykmentin jäsentä tai vain pelkkää jalkaväen sotilasta. Termi on yhä käytössä joidenkin valtioiden armeijoissa. ==Historia== Erilaisia piilukkoa käyttäviä tuliaseita käytettiin 1500-luvun puolivälistä alkaen. 1600-luvulla piilukkoaseita suosittiin tykistön suojajoukkojen parissa. Koska tuon ajan tykkimiehet käyttivät avonaisia ruutitynnyreitä ladatessaan tykkejä, oli vaarallista käyttää jatkuvasti palavia sytyttimiä suojajoukkojen aseissa. Piilukkomusketeilla varustetuista sotilaista koottiin komppanioita vartioimaan tykkejä vihollisen hyökkäyksiltä. Myös omia tykkimiehiä oli syytä valvoa, sillä he saattoivat yrittää karata asemistaan hätääntyessään taistelun melskeessä. Vielä 1600-luvun puolessa välissä termiä fusilieeri käytettiin lyhyitä musketteja kantavista joukoista tai ratsain siirtyvistä jalkaväen sotilaista, mutta pian nimitys siirtyi erityisesti tykistön suojajoukoille. Sotamarsalkka Vaubanin uudistusten myötä perustettiin Ranskan kuninkaalliset fusilieerit-rykmentti vuonna 1671. Koska piilukkomusketti yleistyi, sanan fusilieeri alkuperäinen merkitys jäi käytöstä ja siirtyi kuvaamaan kevyen jalkaväen sotilasta yleensä. == Nykyaikana == Fusilieerijoukko-osastot ovat säilyttäneet paikkansa brittiläisessä sotilasperinteessä. Historiallisesti brittiarmeijalla oli ennen ensimmäistä maailmansotaa yhdeksän fusilieerirykmenttiä. Vuonna 1968 jäljellä olleet neljä fusilieerirykmenttiä yhdistettiin Kuninkaalliseksi fusilieerirykmentiksi (Royal Regiment of Fusiliers), joka on nykyään ainoa jäljellä oleva fusilieerijoukko-osasto Yhdistyneen kuningaskunnan armeijassa. Kanadassa fusilieerirykmenttejä on nykyään viisi: The Royal Highland Fusiliers of Canada, Les Fusiliers du St-Laurent, Les Fusiliers Mont-Royal, The Princess Louise Fusiliers, Les Fusiliers de Sherbrooke. Ranskassa merivoimien ja ilmavoimien tukikohtien turvaamisesta vastaavat fusilieerit. He myös palvelevat laivoilla. Heidän pohjaltaan muodostetaan kaksi kommandojoukkoa Fusiliers Commandos de l'Air (ilmavoimat) ja Force maritime des fusiliers marins et commandos (merivoimat). Alankomaissa on yksi fusilieerirykmentti, Garderegiment Fuseliers Prinses Irene. Portugalissa fusilieerit ovat merijalkaväkeä, joka tunnetaan nimellä Fuzileiros Navais. Brasiliassa fusilieeri tarkoittaa jalkaväen sotilasta, kuten Portugalissa ennen 1860-lukua. Maan merijalkaväki tunnetaan myös merifusilieereina, Fuzileiros Navais. Luokka:Historiallinen jalkaväki
Iso E

Iso E on suomalaisen rap-artistin Ezkimon vuonna 2002 debyyttialbumi, jonka on tuottanut Jonny Bro. Albumi nousi julkaisuvuotenaan Suomen virallisen albumilistan sijalle 8. Albumi myi myös kultaa. Albumilta julkaistiin singlet kappaleista "Näin on" ja "Entinen", joista jälkimmäinen sai paljon radiosoittoa editoituna versiona. Albumilla esiintyy myös tunnettu "Salainen agentti" kappale, joka julkaistiin varhaisempana versiona nimellä "Salainen agentti 998" vuonna 2000. ==Kappaleet== # # # # # # # # # # # Kultapainoksen bonuskappaleet #Matti ja Maija (Rake Remix) #Pohjolan äijä (Mukana Lord Est, B.O.W. ja Paleface) #Tuu mun uniin (Janina Frostell, Skandaali, YOR123 ja Lord Est) #Entinen (Mariah remix, mukana Anna Kuoppamäki) #Streittii hip hoppii (Mukana Flegmaatikot) ==Singlet== * "Näin on" (2001) * "Entinen" (2002) == Biitit == * Joniveli: 1, 2, 4, 5, 8, 9, 10, 11 * Tiedemies: 3 * Aksim, Ezkimo, Hawker & Jürgens: 6 * Joniveli, Anssi Kela, Kingston Soundsystem & Ville Kela: 7 == Arviot == * Soundi: Soundi * Findance: Findance == Lähteet == == Aiheesta muualla == * Meteli.net * Mikseri.net * Findance.com * Soundi.fi Luokka:Vuoden 2002 esikoisalbumit Luokka:Ezkimon albumit Luokka:Aksimin tuottamat albumit Luokka:Joniveljen tuottamat albumit
Vaa ämsee

Vaa ämsee on suomalaisen rap-artistin Ezkimon vuonna 2004 julkaistu toinen studioalbumi. Se kulki pitkään työnimellä Suuri Avaruusseikkailu 2004, mikä noudatti jo ensimmäiseltä albumilta tuttua Stanley Kubrick -linjaa. Albumilta julkaistiin singlenä "Bla bla bla", joka sai paljon radiosoittoa ja nousi hitiksi. Kappale Ilman sua sämplää Sentencedin Killing Me, Killing You:n pianointroa. == Kappaleet == # # # # # # # # # # # # ===Kappaleiden tuottajat=== * Juhozz: 1, 3, 4, 5, 10, 12 * Joniveli: 2, 6, 8, 11 * Sakris: 7 * Otniel: 9 ===Sanoitukset=== Levyn kansilehdissä on sanoitukset kappaleisiin "Bootsit", "Agentti on takas", "Bla bla bla", "Ilman sua", "Vaa ämsee", "Peli päällä" ja "Sä katosit yöhön" == Arviot == * Desibeli.net: http://www.desibeli.net/arvostelu/1406 == Lähteet == == Aiheesta muualla == * Finance.com * Mikseri.net * Meteli.net Luokka:Ezkimon albumit Luokka:Juan Muteniacin tuottamat albumit Luokka:Joniveljen tuottamat albumit Luokka:Sakke Aallon tuottamat albumit Luokka:Otto Kallioisen tuottamat albumit Luokka:Vuoden 2004 albumit
Stirlingin yliopisto

Stirlingin yliopisto (englanniksi: University of Stirling, gaeliksi: Oilthigh Sruighlea, latinaksi: Universitas Strivilinse) on 1967 perustettu kampusyliopisto Stirlingissä, Skotlannissa. Yliopisto sijoittuu kokonaisuudessaan kampukselle, jonka keskellä on pienten metsiköiden ja nurmikenttien ympäröimä Airthrey Loch -järvi. Yliopiston rakennukset ovat 1960-luvulta peräisin. Yliopisto on menestynyt suhteellisen hyvin Britannian kansallisissa vertailuissa sijoittuen viime aikoina 15 parhaan yliopiston joukkoon. ==Maineikkaita entisiä opiskelijoita== Taiteet * Iain Banks, kirjailija * Alan Bissett, kirjailija * Jonathan Clements, kirjailija * Jackie Kay, runoilija * Davy King, kirjailija Politiikka * Jack McConnell, Skotlannin työväenpuolueen johtaja ja entinen Skotlannin pääministeri * Michael Connarty, Ison-Britannian parlamentin jäsen * John Reid, Ison-Britannian parlamentin jäsen, entinen sisäministeri * Tommy Sheridan, Skotlannin sosialistiliikkeen johtaja, entinen Skotlannin parlamentin jäsen * Gordon Banks, työväenpuolueen kansanedustaja * Bill Butler, työväenpuolueen kansanedustaja * Daniel Kawczynski, konservatiivipuolueen kansanedustaja * Scott Barrie, työväenpuolueen kansanedustaja * Richard Lochhead, Skotlannin kansallispuolueen kansanedustaja * Kenneth Gibson, Skotlannin kansallispuolueen kansanedustaja * Shirley-Anne Somerville, Skotlannin kansallispuolueen kansanedustaja Urheilu: * Gordon Sherry, golfammattilainen * Richie Ramsay, vuoden 2006 golfin Yhdysvaltojen amatöörimestaruuskilpailuiden voittaja * Sir Bill Gammell, rugbyn maajoukkuepelaaja ja liikemies * Angela Mudge, maastojuoksun maailmanmestari Muita: * Chris Lilley, internet- suunnittelija World Wide Web Consortiumissa * Neil Brailsford, QC * Michael E. Kassotakis, konsultti, www.e-bcr.com * Derek Lambie, journalisti, Scottish Sunday Expressin päätoimittaja * Jayne Secker, journalisti, Sky News * Paul Lewis, radiotoimittaja, BBC Radio 4 Money Box * Neil Davidson, QC, Skotlannin valtakunnansyyttäjä 2000-01 ja 2006-, maaliskuusta 2006 alkaen Glen Clovan paroni Davidson * Susan Morrison, toimittaja, Talk 107 * Fiona Ritchie, radiotoimittaja * Mark Hughes, Attitude-lehden päätoimittaja * Mark Cousins, elokuvakriitikko ==Aiheesta muualla== * University of Stirling - virallinen kotisivu * Stirling University Students' Association * Stirling Management Centre - Conference Centre ==Lähteet== Luokka:Stirling Luokka:Skotlannin yliopistot
Koneteknologiakeskus Turku

Koneteknologiakeskus Turku Oy on Turun ammattikorkeakoulun, Turun kaupungin, Turun Aikuiskoulutuskeskuksen sekä Teknologiateollisuus ry:n ja sen jäsenyritysten omistama elinkeinopoliittinen kehitysyhtiö. Yhtiön tarkoituksena on: * mahdollistaa Turun ammattikorkeakoulun, Turun Aikuiskoulutuskeskuksen ja Turun ammatti-instituutin opiskelijoiden kouluttautuminen yhteisessä teknologiakeskuksessa. * tarjota alan yrityksille mahdollisuus tutkimus- ja kehitystoimintaan sekä pieniin tuotantotoimeksiantoihin. * johtaa Meriklusteriohjelman kansallista toteutusta osana Osaamiskeskusohjelmaa. * vastata Meriklusteriohjelman toteutuksesta Varsinais-Suomessa. == Lähteet == ==Aiheesta muualla== *Keskuksen sivusto Luokka:Suomalaiset julkisomisteiset yhtiöt Luokka:Turun oppilaitokset Luokka:Turkulaiset yritykset
Suomen strategisen johtamisen seura

Suomen Strategisen Johtamisen Seura (SSJS) on vuonna 1989 perustettu yhdistys, joka kertoo edistävänsä jäsentensä oppimista ja verkostoitumista sekä tukee suomalaisten yritysten ja yhteisöjen strategiaosaamista. Seurassa on n 350 jäsentä. Jäsenet ovat yritysten ja organisaatioiden strategiaosaajia, akateemisen strategiatutkimuksen edustajia sekä strategiakonsultteja. Jäsenyys edellyttää kokemusta strategisesta johtamisesta ja aitoa paloa erilaisiin strategiateemoihin. Yhdistyksen puheenjohtajana toimii Jouni Flyktman ja yhteisöpalvelujen johtajana Emilia Tolonen. ==Aiheesta muualla== *SSJS Luokka:Suomalaiset järjestöt Luokka:Elinkeinoelämän järjestöt
Talouspolitiikan johtamiskurssi

Suomen itsenäisyyden juhlarahasto Sitra on jo yli neljännesvuosisadan ajan järjestänyt talouspolitiikan johtamiskursseja, joiden tarkoituksena on ollut perehdyttää osallistujansa talouspolitiikan osa-alueisiin ja niillä tehtävien ratkaisujen vaikutuksiin. Käytännössä kursseille kutsutaan kaikki uudet Eduskuntaan valitut kansanedustajat. Heidän seurakseen valikoidaan johtavia virkamiehiä, merkittävimpiä yritysjohtajia sekä tiedotusvälineiden edustajia. Kansallisen konsensuksen rakentajina talouspolitiikan johtamiskursseja voi verrata lähinnä Puolustusvoimien organisoimiin maanpuolustuskursseihin, joiden rekrytointiperiaate noudattaa samaa käytäntöä. Luokka:Suomen talous Luokka:Suomen koulutus Luokka:Johtaminen
EU-Japan Centre for Cooperation

EU - Japan Centre for Industrial Cooperation on Japanin ja EU-komission välinen yhteistyöhanke. Hankkeen taustalla on Japanin ja EU:n välisen kaupan epätasapaino, jota EU on voimakkaasti kritisoinut. Tasapainon saavuttamiseksi Japanin valtio rahoittaa eurooppalaisten osallistujien koulutusohjelmia. Tarkoituksena on perehdyttää Euroopan avainvaikuttajia japanilaisten yritysten toimintaan ja paikalliseen päätöksentekokulttuuriin. Koulutusohjelmien osanottajiksi kutsutaan Euroopan tärkeimpiä yritysjohtajia ja heidän partnereitaan julkishallinnosta. Luokka:Japanin talous Luokka:Euroopan unionin talous
Pöllölaakson aarre

Pöllölaakson aarre oli suomalainen MTV3-kanavalla vuosina 1995–1996 viihde- kilpailuohjelma. Sitä esitettiin kerran viikossa lauantai-iltaisin. Ohjelma kesti kokonaisuudessaan noin kaksi tuntia, jonka välissä esitettiin MTV3:n Kymmenen uutiset ja Tulosruutu. Ohjelman juontajina olivat Mika Ala-Panula, Pertti Salovaara ja Alexandra Ounaskari. Ohjelmassa studioyleisön piti osallistua erilaisiin tehtäviin päästäkseen loppukilpailuun, jossa esitettiin tietokilpailukysymyksiä, joihin oikein vastaamalla voitti pääpalkinnon. Ohjelmassa esiintyi myös aikansa suosittuja artisteja ja yhtyeitä, kuten Aikakone, Sonic Dream Collective ja Halavatun papat. Osioiden välissä esitettiin sketsejä, joissa esiintyivät Eija Ahvo, Susanna Haavisto, Heikki Kinnunen ja Erkki Saarela. Sama näyttelijänelikko on aiemmin näytellyt muun muassa MTV:n vuosina 1985–1987 esitetyssä sketsiviihdesarjassa Soitinmenot . ==Lähteet== Luokka:Viihdeohjelmat Luokka:1990-luvun suomalaiset kilpailuohjelmat
Metyylivioletti

Metyylivioletti on nimitys rakenteeltaan samankaltaisille yhdisteille, joita käytetään pH-indikaattoreina tai väriaineina vaatteiden värjäyksessä tai lääketieteellisissä tutkimuksissa. Rakenteeltaan metyylivioletit ovat pararosaniliinin tetra-, penta- ja heksametyylijohdannaisia. Mitä enemmän yhdiste sisältää metyyliryhmiä, sitä tummempi se on väriltään. Kiinteässä muodossa metyylivioletti on väriltään vihreää. == Yleisiä metyyliviolettivärejä == Pararosaniliinin tetrametyylijohdannaista metyylivioletti 2B:tä (C24H28N3Cl) käytetään pH-indikaattorina. Erittäin happamissa oloissa metyylivioletti 2B on väriltään keltaista ja muuttaa värinsä sinivioletiksi pH:n ollessa noin 1,6. Metyylivioletti 10B (C25H30ClN3) eli kidevioletti on pararosaliinin heksametyylijohdannainen ja väriltään tummin. Metyylivioletti 10B:tä on käytetty laajasti väriaineena lääketieteessä gramvärjäyksessä. Lisäksi sitä on käytetty eläinlääketieteessä sieniä ja loisia vastaan. Tutkimuksissa aine on todettu myrkylliseksi, karsinogeeniseksi ja mutageeniseksi. == Lähteet == Luokka:Indikaattorit pl:Gencjana
NHL-kausi 1990–1991

Kausi 1990-1991 oli National Hockey Leaguen historian 74. kausi. Sarjaan kuului 21 joukkuetta, joista jokainen pelasi runkosarjassa 80 ottelua. Stanley Cupin voitti Pittsburgh Penguins, joka saavutti historian ensimmäisen mestaruutensa.National Hockey League history and statistics Hockey DB Loppuottelussa Penguins voitti Minnesota North Starsin otteluvoitoin 4-2. Minnesota North Stars oli ensimmäinen Norris Division joukkue, joka nousi finaalipeleihin asti. Sarjassa pelattiin ennätykselliset 92 playoffs-ottelua. Pistepörssin voitti Wayne Gretzky, joka tuolloin pelasi Los Angeles Kings- joukkueessa, 163 pisteellä (41 maalia + 122 syöttöpistettä). ==Pistepörssi== Pelaaja Joukkue Ottelut Maalit Syötöt Pisteet Wayne Gretzky Los Angeles Kings 78 41 122 163 Brett Hull St. Louis Blues 78 86 45 131 Adam Oates St. Louis Blues 61 25 90 115 Mark Recchi Pittsburgh Penguins 78 40 73 113 John Cullen Pittsburgh Penguins/ Hartford Whalers 78 39 71 110 Joe Sakic Quebec Nordiques 80 48 61 109 Steve Yzerman Detroit Red Wings 80 51 57 108 Theoren Fleury Calgary Flames 79 51 53 104 Al MacInnis Calgary Flames 78 28 75 103 Steve Larmer Chicago Blackhawks 80 44 57 101 == Lähteet == Luokka:Jääkiekkosarjojen kausi 1990–1991 Luokka:NHL- kaudet
Karl Renner

Karl Renner (14. joulukuuta 1870 – 31. joulukuuta 1950 Wien) oli itävaltalainen poliitikko ja Itävallan presidentti 1945–1950. Renner valmistui lakitieteiden tohtoriksi vuonna 1896. Hän työskenteli kirjastoalalla sekä sosiaalidemokraattisena journalistina. Hänet valittiin Ala-Itävallan maapäivien jäseneksi ja sosiaalidemokraattisen ryhmän johtajaksi vuonna 1907. Renner oli laatimassa Itävallan perustuslakia vuonna 1918 ja toimi Itävallan pääministerinä (kanslerina) vuosina 1918–1920. Hän sanoitti myös Itävallan tuolloisen kansallislaulun Deutschösterreich, du herrliches Land. Vuonna 1920 Renner toimi myös ulkoministerinä. Hänet vangittiin vuonna 1934, kun sosialistipuolue lakkautettiin, mutta vapautettiin myöhemmin. Valloitettuaan Wienin vuonna 1945 Neuvostoliitto asetti Rennerin uudelleen valtakunnankansleriksi. Myöhemmin samana vuonna hänet valittiin Itävallan ensimmäiseksi presidentiksi. == Kirjallisuutta == *Staat und Nation *The Institutions of Private law and their Social function, Routledge 2005 == Lähteet == Luokka:Itävallan liittokanslerit Luokka:Itävallan ulkoministerit Luokka:Itävaltalaiset sosiaalidemokraattiset poliitikot Luokka:Vuonna 1870 syntyneet Luokka:Vuonna 1950 kuolleet
Nisa (Turkmenistan)

pienoiskuva Nisa on arkeologinen kohde Turkmenistanissa 18 kilometriä lounaaseen maan pääkaupungista Ašgabatista. Nisa oli Parthian valtakunnan ensimmäinen pääkaupunki. Nisa käsittää kaksi kukkulaa: "Vanha" ja "Uusi Nisa". Kohde on listattu Unescon maailmanperintöluetteloon. == Historia == Nisan alueella on löytynyt merkkejä ihmistoiminnasta jopa 3000-luvulta eaa. Todennäköisesti Nisassa oli merkittävä asutuskeskus ensimmäisellä vuosituhannella eaa. Parthialaiset alkavat kehittää Nisaa 200-luvun eaa. puolivälissä ja rakentavat kaupunkiin monia rakennuksia. Heidän aikeenaan oli luultavasti muodostaa Nisasta ensimmäisen parthialaisen dynastian pääkaupunki. Nisasta kasvoi Parthiaa hallinneen arsakidien dynastian aikana seuraavien vuosisatojen aikana merkittävä kulttuurinen keskus, johon tuli vaikutteita Kreikasta, Persiasta ja Keski-Aasiasta. "Vanhassa Nisassa" oli kuninkaalliset asunnot ja "Uudessa Nisassa" varsinainen kaupunki. Vuonna 224 Parthian valtakunta luhistui, kun ensimmäinen sassanidihallitsija Ardašir I pysäytti parthialaisten etenemisen ja valloitti heidän valtionsa. Tämä aiheutti myös Nisan osittaisen autioitumisen. "Uusi Nisa" tuhoutui vasta lopullisesti 1300-luvulla. == Lähteet == == Aiheesta muualla == Luokka:Turkmenistanin historia Luokka:Muinaisjäännökset Luokka:Unescon maailmanperintökohteet Turkmenistanissa
Nepalin rupia

Nepalin rupia () on Nepalin rahayksikkö. Sen ISO 4217-koodi on NPR, ja arkipäiväisessä käytössä siitä on seuraavat lyhenteet: Rs, NR, ja NRs. Sitä myöntää Nepalin keskuspankkina toimiva Nepal Rastra Bank. Rupia (Rs) jakautuu sataan paisaan (P). Rupia otettiin Nepalissa käyttöön vuonna 1932. Se korvasi moharin vaihtokurssilla 2 moharia = 1 rupia. Monarkian lopettamisen (2008) jälkeen Mount Everest on korvannut kuninkaan kaikkien setelien kuva-aiheena. Nepalin rupia on sidottu Intian rupiaan vaihtokurssilla 1,6 NPR = 1 INR. == Kolikot ja setelit == Nepalin valuuttaa on seuraavan kokoisina yksikköinä (setelit ja kolikot): * 1, 2, 5, 10, 20, 50, 100, 500 ja 1000 rupian setelit. * 1, 2, 5 ja 10 rupian kolikot, sen lisäksi 5, 10, 25 ja 50 paisan kolikot. Lisäksi joskus harvemmin käytössä esiintyy vuonna 1997 julkaistuja 25 ja 250 rupian seteleitä. Matkailijoita neuvotaan välttämään tuhannen rupian setelin käyttöä, sillä pienyrittäjillä, esimerkiksi rikša- ja taksikuskeilla, ei välttämättä ole riittävästi vaihtorahaa sille. Two nepalese rupee coin.png|Kahden rupian kolikko. == Lähteet== == Aiheesta muualla== *Nepalin entisiä ja nykyisiä seteleitä kuvia (bis-ans-ende-der-welt.net) Luokka:Aasian rahayksiköt Luokka:Nepalin talous
Georg Dascher

Georg Dascher (27. kesäkuuta 1911 – 25. marraskuuta 1944) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Dascher pelasi turnauksessa kaksi ottelua. == Lähteet == * Profiili databaseolympics.com:issa Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1911 syntyneet Luokka:Vuonna 1944 kuolleet
Sisilialainen puolustus, Alapin-muunnelma

Alapin-muunnelma on sisilialaisen puolustuksen muunnelma, jota luonnehtivat siirrot :1.e4 c5 :2.c3 Avaus on nimetty venäläisen Semjon Alapinin mukaan. Muunnelmaa ei pitkään pidetty arvossa, sillä mustan uskottiin tasoittavan pelin helposti siirtämällä 2...d5.Walter Korn, Modern Chess Openings, 11th Edition (commonly referred to as MCO-11), Pitman Publishing, 1972, s. 148. ISBN 0-273-41845-9 Siegbert Tarrasch, The Game of Chess, David McKay, 1938, s. 322. ISBN 978-1880673942 Nykyään Alapinin muunnelmaa pidetään yhtenä parhaista anti- sisilialaisista muunnelmista. Muunnelman aktiivisimpia käyttäjiä ovat olleet suurmestarit Jevgeni Svešnikov, Eduardas Rozentalis, Dražen Sermek ja Sergei Tivjakov. Sitä ovat käyttäneet silloin tällöin muun muassa maailmanmestarit Vladimir Kramnik, Garri Kasparov, Anatoli Karpov, Veselin Topalov ja Viswanathan Anand. 1.c3 onkin valkean kolmanneksi suosituin vastaus sisilialaiseen, heti 2.Rf3:n ja 2.Rc3:n jälkeen.COE Alapin-muunnelma onkin nykyään suosionsa huipulla.B22 Alapin-muunnelma voi muuntua myös Saragossan avauksesta, jossa valkea pelaa ensin 1.c3. Muunnelma voi esiintyä myös jälkisiirtoisena, jos musta vastaa valkea 2.Rf3-siirtoon epätavallisella siirrolla, kuten 2...a6 tai 2...Dc7. Alapin-muunnelman pääjatkoihin kuuluvat 2...Rf6, jolloin peli jatkuu normaalisti 3.e5 Rd5 4.d4 tai 4.Rf3.COE Toinen vaihtoehto mustalle on 2...d5, jolloin pääjatko on 3.exd5 Dxd5. 3.e5 muuntuu ranskalaisen puolustuksen etenemismuunnelmaksi. Jatko 2...e6, muuntuu myös useimmiten ranskalaiseksi puolustukseksi, kun valkea etenee d- ja e-sotilaillaan. Neljäs suosittu muunnelma on 2...d6, jolloin mustan pitää olla varuillaan, sillä valkean e-sotilas on puolustettu kuningatarshakilla a4:stä. ==Katso myös== *Luettelo shakkiavauksista *Luettelo gambiiteista ==Lähteet== Luokka:Sisilialainen puolustus
Heinz Körvers

Heinrich Theodor ”Heinz” Körvers (3. heinäkuuta 1915 – 29. joulukuuta 1942) oli saksalainen käsipalloilija, joka oli mukana Saksan kultaa voittaneessa joukkueessa Berliinin kesäolympialaisissa 1936. Hän pelasi maalivahtina. ==Lähteet== * Heinz Körvers Sports Reference LLC Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1915 syntyneet Luokka:Vuonna 1942 kuolleet
Siilipuolustus

Siilipuolustus tai hedgehog on shakissa käytettävä mustan puolustusasema, johon voidaan päätyä useista avauksista. Tyypillisesti asemaan päädytään englantilaisesta pelistä, mutta asemaan on mahdollista saapua myös sisilialaisen puolustuksen kautta. Siilipuolustuksessa musta vaihtaa c-sotilaansa c5:stä valkean d4:ään ja asettaa sotilaansa ruuduille a6, b6, d6 ja e6. Lähetit asetetaan tyypillisesti ruuduille b7 ja e7 ja ratsut d7:ään ja f6:een. Kuningatar asetetaan c7:ään ja toinen torni c8:aan, joista ne voivat käyttää puoliavointa linjaa. Toinen torni on tyypillisesti e- tai d-linjalla. Vaikka mustan asema on näin melko ahdas, siinä ei ole merkittäviä heikkouksiakaan. Musta avaa asemaansa yleensä sotilaiden etenemisillä ...b5 ja ...d5. Siilipuolustuksesta mustan jatko riippuu siitä, miten valkea on kehittänyt joukkonsa. Musta siirtää usein ratsunsa c5:een tai e5:een uhatakseen valkean sotilaita e4:ssä ja c4:ssä. f6-ratsu voi perääntyä e8:aan suojelemaan d6-sotilasta. == Katso myös == * Luettelo shakkiavauksista * Luettelo gambiiteista Luokka:Avaussysteemit
Georgi Bulatsel

Georgi Viktorovitš Bulatsel (1875 HarkovaHaapala, Hoppu s.174 – 28. huhtikuuta 1918 TampereJyrki Loima: Tampereen valtaus – taisteluja ja teloituksia, s. 225 teoksessa Venäläissurmat Suomessa 1914–22, Osa 2.1. Sotatapahtumat 1918–22 (toim. Lars Westerlund). Valtioneuvoston kanslia 2004.) oli venäläinen everstiluutnantti ja punakaartin korkea-arvoisin venäläisavustaja Tampereella Suomen sisällissodan lopulla. == Ennen Suomen sisällissotaa == Bulatsel oli harkovalaisen aatelisperheen upseeripoika, joka taisteli Japanin sodassa vuosina 1904–1905 ennen siirtoaan Suomeen. Ensimmäisessä maailmansodassa hänen rykmenttinsä soti itärintamalla saksalaisia vastaan, mutta Bulatsel kuitenkin sairastui lavantautiin, jolloin hänet määrättiin takaisin Suomeen. Hänestä tehtiin ensin pataljoonankomentaja ja myöhemmin Raumalla sijainneen 421. rykmentin komentaja. == Suomen sisällissodassa == Bulatsel yleni Tampereelle sijoitetun venäläisen 106. divisioonan 1. prikaatin komentajaksi helmikuussa 1918, kun sisällissota oli jo alkanut. Hän toimi Hugo Salmelan sotilasneuvonantajana sen jälkeen, kun Salmela oli tullut Tampereelle eversti Mihail Svetšnikovin tilalle punaisten rintamapäälliköksi helmikuun lopussa. Bulatsel laati punaisten länsirintaman hyökkäyssuunnitelman sekä Tampereen ensimmäisen puolustussuunnitelman. Hänet pidätettiin valkoisten vallattua Tampereen huhtikuussa 1918, jonka jälkeen kenttäoikeus tuomitsi Bulatselin kuolemaan yhteistyöstä punaisten kanssa. Bulatsel teloitettiin 28. huhtikuuta yleisen sairaalan viereisessä sorakuopassa. Hänen vaimonsa Zinaida pyysi lupaa haudata miehensä yksityishautaan, mihin valkoiset viranomaiset myöntyivät. Bulatselin ruumis siirrettiin sittemmin Kalevankankaan hautausmaalle. Hänen kadettikoulussa opiskelleet 13- ja 15-vuotiaat poikansa Woldemar ja Nikolai puolestaan teloitettiin sodan loppupäivinä Viipurin puhdistuksen yhteydessä. == Lähteet == * === Viitteet === Luokka:Suomen sisällissodan venäläiset Luokka:Suomen sisällissodan punaiset Luokka:Venäläiset sotilaat Luokka:Suomen sisällissodan terrorin uhrit Luokka:Venäläiset teloitetut Luokka:Vuonna 1875 syntyneet Luokka:Vuonna 1918 kuolleet
Ricen gambiitti

Ricen gambiitti on hyvin kyseenalainen kuningasgambiitin muunnelma. Se alkaa siirroilla :1.e4 e5 2.f4 exf4 3.Rf3 g5 4.h4 g4 5.Re5 Rf6 6.Lc4 d5 7.exd5 Ld6 8.O-O Muunnelma on nimetty yhdysvaltalaisen Isaac Ricen mukaan. Hän pelasi muunnelmaa ensi kertaa vahingossa, mutta innostui siitä voitettuaan pelin. Rice promotoi muunnelmaa paljon ja käytti lähes 50 000 dollaria sen teematurnausten järjestämisiin. Hän perusti jopa The Rice Gambit Association -järjestön vuonna 1904. Järjestön oli tarkoitus tehdä gambiittia tunnetuksi. Kahdeksannella siirrollaan valkea vie kuninkaansa turvaan ja uhraa ratsunsa tarkoituksenaan saada tarpeeksi vahva hyökkäys korvaukseksi. Gambiitti on kuitenkin todettu tarpeettomaksi ja musta saa selvästi paremman aseman ottaessaan ratsun vastaan. Tästä syystä Ricen gambiittia ei enää näekään koskaan huipputasolla. == Katso myös == * Luettelo shakkiavauksista * Luettelo gambiiteista == Lähteet == * * The Rice Gambit by Bill Wall * Chess Notes by Edward Winter Luokka:Shakkiavaukset
Kuningatarratsun puolustus

Kuningatarratsun puolustus on shakkiavaus, jota kuvailevat siirrot :1.d4 Rc6 Avausta ovat pelanneet muutamat hypermodernit pelaajat, kuten Aron Nimzowitsch ja Jefim Bogoljubov, mutta se ei ole koskaan ollut kovin suosittu. Avaus tunnetaan myös nimellä Nimzowitschin kuningatarsotilaspuolustus. Ratsunsiirto kutsuu valkean etenemään sotilaillaan, mikä kuvastaa hyvin hypermoderneja avausperiaatteita. Samalla siirto estää mustan c-sotilasta etenemästä, minkä takia siirtoa viivytetään usein, jotta valkean aikeet saadaan ensin selville. Suurin osa peleistä muuntuu toisiksi avauksiksi. Siirron 2.e4 jälkeen avaus on Nimzowitschin puolustusta ja 2.c4 d5 johtaa Tšigorinin puolukseen. Avaukselle ainutlaatuinen jatko on 2.d5 Re5, joka on Alehinin puolustuksen peilikuva. Avausten dynamiikat ovat silti erilaiset. ==Katso myös== *Luettelo shakkiavauksista *Luettelo gambiiteista Luokka:Shakkiavaukset
Gentile Bellini

Gentile Bellini (noin 1429 Venetsia - 23\. helmikuuta 1507)britannica.com: Gentile Bellini oli italialainen taidemaalari. Hänen isänsä oli taidemaalari Jacopo Bellini, ja hän sai nimensä Gentile Jacopon mestarin Gentile da Fabrianon mukaan.Italian Culture and History Vuonna 1474 hänestä tuli Venetsian dogen virallinen muotokuvamaalari. == Elämä== Gentilen sukuun kuului maineikkaita taiteilijoita. Hänen isänsä Jacopo Bellini oli venetsialainen uranuurtaja öljyvärin käytössä taiteilijan työssä, hänen veljensä Giovanni Bellini ja lankonsa Andrea Mantegna. Gentile opiskeli maalausta isänsä työhuoneessa. Vaikka nykyisin Gentile usein jää maineikkaampien sukulaistensa varjoon, omana aikana häntä pidettiin Venetsian merkittävimpiin kuuluvana elävänä maalarina, ja hänellä riitti toimeksiantoja. Muotokuvamaalarin kyvyt ilmenivät jo varhain. == Lähteet == == Aiheesta muualla == * Gentile Bellini, "A World History of Art" * Gentile Bellinin näyttely Luokka:Italialaiset taidemaalarit Luokka:Renessanssin taidemaalarit
Stronghold (vuoden 2001 videopeli)

Stronghold on Firefly Studiosin luoma, vuonna 2001 julkaistu strategiapeli. Peli aloitti Stronghold-pelisarjan, johon kuuluu myös neljä myöhempää peliä: Stronghold: Crusader, Stronghold 2, Stronghold: Legends ja Stronghold: Crusader Extreme. Pelissä on kuusi pelityyliä. == Pelityypit == Pelissä on 6 erilaista pelityyliä: Military Campaign, Economic Campaign, Economic Mission, Siege, Invasion ja Freebuild. === Military Campaign === Military Campaignissa eli sotilaskampanjassa pelaajan tehtävänä on vallata takaisin Englanti ja Wales neljältä lordilta jotka ovat jakaneet sen omiksi yksityisiksi alueisiin. Kampanjassa on 21 tehtävää. === Economic Campaign === Economic Campaignissa eli talouskampanjassa pelaajan tehtävänä on luoda valtakunta ja pitää taloutta yllä samalla, kun rosvot yrittävät ryöstää pelaajan. Kampanjassa on viisi tehtävää. Tehtävissä on myös usein aikaraja. === Economic Mission === Economic Missionissa eli taloustehtävässä juoni on samanlainen kuin talouskampanjassa, mutta siinä on vain yksi tehtävä jonka suoritettuaan pelaaja voittaa. === Siege === Siege eli piiritystyypissä pelaajan on joko puolustettava tai hyökättävä linnaan (vapaavalintainen). Jos pelaaja hyökkää hänen tehtävänään on tappaa siellä asuva lordi ja lisäksi tapetuista joukoista saa lisäpisteitä. Jos pelaaja puolustaa hänen tehtävänään on suojata siellä asuvaa lordia. Pelaaja ei voi korjata muureja tai rakentaa. Porttien vahingot voi kuitenkin mahdollisesti korjata. === Invasion === Invasion eli miehitystyypissä pelaajan tehtävänä on joko puolustaa tai vallata vastapuolen linna. Pelaaja ei itse voi päättää hyökkääkö hän vai puolustaako. Tässä pelimuodossa vihollisia voi tulla useampi aalto toisin kuin piirityksessä, jossa niitä on vain yksi ja pelaaja voi yleensä parannella ja korjailla linnaa ja kouluttaa lisää sotilaita. === Freebuild === Freebuildissa eli vapaassa rakentamisessa pelaajan kimppuun ei hyökätä ellei hän itse niin halua (vaatii 1.2 patchin). Hän voi rauhassa rakentaa mahtavan linnan. == Pelaaminen == Pelissä pelaaja ottaa lordin aseman kuningaskunnassa. Tavoitteena on rakentaa vakaa talous ja armeija joilla puolustetaan linnaa ja tuhotaan vastustajan linnoja. === Ominaisuuksia === Jotta pelaaja voisi selvitä on hänen rakennettava linna, rakennettava rakennuksia, muureja, torneja ja portteja. Pelissä voi myös kouluttaa sotilaita joilla puolustetaan linnaa tai tuhotaan vihollisia. === Taistelu === Taistelut pohjautuvat suoraan voimaan ja iskupisteisiin. Toisin kuin monissa muissa peleissä, sotilaat eivät vie tilaa joten niitä voi kouluttaa lähes rajattomasti. == Lähteet == * Stronghold Heaven == Aiheesta muualla == * Stronghold Heaven * Stronghold Knights * Stronghold Wiki * Firefly Studiosin kotisivut Luokka:Keskiaikaan sijoittuvat videopelit Luokka:Strategiapelit Luokka:Vuoden 2001 videopelit Luokka:Windows-pelit Luokka:Mac OS -pelit
Gloomy Grim

Gloomy Grim on suomalainen dark metal -yhtye, joka on perustettu vuonna 1995. Yhtye laulaa englanniksi. Vuonna 2019 yhtye ilmoitti jäävänsä määrittelemättömän pituiselle tauolle laulaja-kosketinsoittaja Agathonin terveydentilan vuoksi. Agathon menehtyi syöpään 30. toukokuuta 2022. == Jäsenet == * Agathon – laulu, syntetisaattori * Lord Heikkinen – kitara * Micko Hell – kitara * Nukklear Tormentörr – basso * Suntio – rummut === Entiset jäsenet === * Ceasar – basso * Whisper Lilith – laulu * Mörgoth – kitara * Father Umbra Sol – kitara == Diskografia == ;Studioalbumit * * * * * ;Kokoelma-albumit * EP:t * ;Demot * * === Videografia === * * == Lähteet == * Record Shop X: Gloomy Grim * Metal Archives: Gloomy Grim === Viitteet === Luokka:Suomalaiset black metal -yhtyeet Luokka:Suomalaiset sinfoniset metalliyhtyeet Luokka:Sinfoniset black metal -yhtyeet
Oulun lastulevytehdas

Oulun lastulevytehdas eli Nuottasaaren lastulevytehdas oli Oulu Oy:n lastulevytehdas, joka sijaitsi Oulun Nuottasaaressa Temmeksentien alkupäässä. Tehdas aloitti tuotannollisen toiminnan vuonna 1960. Tehdasta laajennettiin 1969–70. Tehdas valmisti lastulevyä. Nykyään tehdas on suljettu ja poistettu käytöstä. Tehtaan rakennukset ovat jäljellä ja niissä on muuta teollista toimintaa. ==Aiheesta muualla== * Sisäkuva tehtaasta * Toinen sisäkuva tehtaasta * Tehdas ulkoa * Tehdas ulkoa Luokka:Oululaiset yritykset Luokka:Suomalaiset rakennustuotevalmistajat
Gallialainen kertomataulu

Gallialainen kertomataulu () on 32. julkaistu Asterix seikkailee -albumi. Se julkaistiin vuonna 2003. Toisin kuin useimmat Asterix-albumit, Gallialainen kertomataulu koostuu 14 lyhyttarinasta viideltä vuosikymmeneltä. Tarinat on pääosin julkaistu Pilote-lehden numeroissa. == Tarinat == * Johdanto (teksti René Goscinny ja Albert Uderzo, kuvitus Uderzo) – julkaistu 1964 Pilote-lehden numerossa 260 * Koulu alkaa Galliassa (teksti Goscinny, kuvitus Uderzo) – julkaistu 6. lokakuuta 1966 Pilote-lehden numerossa 363 * Asterixin syntymä (teksti ja kuvitus Uderzo) – julkaistu lokakuussa 1994 Asterixin 35-vuotisjuhlalehdessä * Vuonna 50 eKr. (teksti Goscinny, kuvitus Uderzo) – julkaistu toukokuussa 1977 National Geographic -lehdessä * Kiekulix (teksti ja kuvitus Uderzo) – ei aiemmin julkaistu * Mistelin alla (teksti Goscinny, kuvitus Uderzo) – julkaistu 7. joulukuuta 1967 Pilote-lehden numerossa 424 * Mini, Midi, Maxi (teksti Goscinny, kuvitus Uderzo) – julkaistu 2. elokuuta 1971 Elle-lehden numerossa 1337 * Ennennäkemätön Asterix (teksti Goscinny ja Uderzo, kuvitus Uderzo) – julkaistu 11. joulukuuta 1969 Pilote-lehden numerossa 527 * Parisium ja olympialaiset (teksti ja kuvitus Uderzo) – julkaistu 25. lokakuuta 1986 Jours De France -lehdessä * Gallian kevät (teksti Goscinny ja Uderzo, kuvitus Uderzo) – julkaistu 17. maaliskuuta 1966 Pilote- lehden numerossa 334 * Maskotti (teksti Goscinny, kuvitus Uderzo) – julkaistu 13. kesäkuuta 1968 Piloten supertaskukirjassa * Latinaa ja lätinää (teksti Goscinny, kuvitus Uderzo) – julkaistu maaliskuussa 1973 * Obelisc'h (teksti Goscinny, kuvitus Uderzo) – julkaistu 7. helmikuuta 1963 Pilote-lehden numeroissa 172–186 * Idean synty (teksti Goscinny, kuvitus Uderzo) – julkaistu 25. lokakuuta 1962 Pilote-lehden numerossa 157 == Lähteet == * Gallialainen kertomataulu -albumi Luokka:Asterix seikkailee -sarjakuva-albumit Luokka:Vuoden 2003 kirjat
Torjuttu kuningatargambiitti

Torjuttu kuningatargambiitti on shakkiavaus, jota kuvaavat siirrot :1.d4 d5 :2.c4 e6 Torjumalla kuningatargambiitin musta vahvistaa d5-ruutuaan. Toinen vaihtoehto olisi vastaanottaa gambiitti. Samalla e6-siirto avaa kuningaslähetin, mutta sulkee kuningatarlähetin viistolinjan. Avaus saa erilaisia ominaisuuksia riippuen siitä, pelaako musta c-sotilaansa c6:een ja c5:een vai jättääkö pelaamatta. Usein valkea pelaa siirrot Rf3 ja Rc3 sekä mustan pelattua ...Rf6 valkea jatkaa Lg5, e3 ja 0-0. Useat muunnelmat johtavat asemiin, joissa toinen osapuoli saa eristetyn d-sotilaan. Torjuttu kuningatargambiitti on ECO-koodistolla koodeilla D30-D69. ==Muunnelmat== *Semi-slaavilainen puolustus: 3...c6 *Tarraschin puolustus: 3...c5 *Cambridge Springs -puolustus Pääjatko on 3.Rc3 Rf6 4.Lg5 Le7, ja se johtaa useisiin muunnelmiin, jotka voivat muuntua toisikseen. ==Katso myös== *Luettelo shakkiavauksista *Luettelo gambiiteista Luokka:Shakkiavaukset